Ericu950/Stoicheia-meter-silver huggingface dataset:
ἀλλὰ καὶ τὰς ἐπαύλεις καὶ τοὺς οἰκοῦντας Κηδὰρ καὶ ἔτι πρὸς τούτοις τοὺς κατοικοῦντας Πέτραν εὐφρανθήσεσθαι ἐπαγγέλλεται .
ἡ Κηδὰρ δὲ ἐπέκεινα τῆς Ἀραβίας τυγχάνει ἐπὶ τῆς ἐσχάτης ἐρήμου , ἣν κατέχειν φασὶ τὸ Σαρακηνῶν γένος , δι ὧν ὁ λόγος ἐβουλήθη πάντας τοὺς τὰς ἐρήμους καὶ τὰ ἔσχατα τῆς γῆς οἰκοῦντας δηλῶσαι , ὡς τῆς τοῦ θεοῦ λογικῆς εὐφροσύνης διὰ τῆς τοῦ Χριστοῦ χάριτος καὶ μέχρις ἡμῶν φθάνειν μελλούσης .
καὶ Πέτρα δέ τίς ἐστι πόλις τῆς Παλαιστίνης δεισιδαιμόνων ἀνδρῶν καὶ πολλῇ τῇ πλάνῃ τῇ δαιμονικῇ βεβαπτισμένων , ἧς καὶ αὐτῆς τοὺς ἐνοίκους τῆς χάριτος μεταλήψεσθαί φησι λέγων ·
εὐφρανθήσονται οἱ κατοικοῦντες Πέτραν .
τούτων δὲ τῶν λόγων τὴν ἀλήθειαν ἡ διὰ τῶν πραγμάτων ἔκβασις ἐπιστώσατο ἐκκλησιῶν Χριστοῦ καὶ ἐπ  αὐτῆς τῆς Πετραίων πόλεως , κατά τε τὴν χώραν αὐτῆς καὶ ἐν ταῖς ἐρήμοις τῶν Σαρακηνῶν καθ ἡμᾶς αὐτοὺς ἱδρυμένων .
καὶ ἄλλως δὲ Κηδὰρ ἑρμηνεύεται σκοτασμὸς διὰ τοὺς μεταβαλόντας ἀπὸ τοῦ σκοτασμοῦ ἐπὶ τὸ κατηγγελμένον φῶς τοῖς ἔθνεσιν .
εὐφρανθήσεσθαι ὁ λόγος φησὶ καὶ τοὺς κατοικοῦντας δὲ Πέτραν ὁμοίως ·
ὁμοῦ δὲ πάντας τούτους οὓς ἡ προφητεία κατέλεξεν ἐν ὕψει γενομένους καὶ ἐν τοῖς τοῦ θεοῦ μετεώροις λόγοις ὥσπερ ἐν ὄρεσι στάντας ἄνωθεν , πόθεν τῷ θεῷ ὑμνεῖν καὶ δώσειν αὐτῷ δόξαν , θεσπίζει λέγων 0 ·
ἀπ  ἄκρου τῶν ὀρέων φωνήσουσι καὶ δώσουσι τῷ θεῷ δόξαν .
οὕτω δὲ καὶ ἀνωτέρω ἐλέγετο τό ·
ἐπ  ὄρος ὑψηλὸν ἀνάβηθι ὁ εὐαγγελιζόμενος Σιών ·
ὕψωσον τῇ ἰσχύι τὴν φωνήν σου ὁ εὐαγγελιζόμενος Ἰερουσαλήμ .
ἀλλὰ γὰρ ταῦτα τῇ ἐρήμῳ καὶ ταῖς νήσοις καὶ τῇ Κηδάρ , ἃ δὴ ὁμολογουμένως ἀλλότρια ἦν τοῦ Ἰουδαίων ἔθνους , ὁ λόγος ἐπαγγειλάμενος ἐπιφέρει ἑξῆς τὴν ἀποβολὴν τοῦ Ἰσραὴλ σημαίνων ἐν τῷ λέγειν ·
κύριος ὁ θεὸς τῶν δυνάμεων ἐξελεύσεται καὶ συντρίψει πόλεμον , κατὰ δὲ τὸν Σύμμαχον 0 ·
κύριος ὡς δυνατὸς ἐξελεύσεται ὡς ἀνὴρ πολεμιστής 0 .
ὁρᾷς ὅπως αὐτὸν τὸν κύριον ἐν σχήματι ἀνδρὸς προσελεύσεσθαί φησι καὶ δίκην ἀνδρὸς πολεμιστοῦ πολεμήσειν τοὺς ἐχθροὺς αὐτοῦ .
ἐπεγείρει ζῆλον , περὶ οὗ καὶ Μωϋσῆς ἐδίδαξεν εἰπὼν περὶ τοῦ Ἰουδαίων ἔθνους ·
αὐτοὶ παρεζήλωσάν με ἐπ οὐ θεῷ , παρώργισάν με ἐν τοῖς εἰδώλοις αὐτῶν ·
κ ἀγὼ παραζηλώσω αὐτοὺς ἐπ οὐκ ἔθνει , ἐπὶ ἔθνει ἀσυνέτῳ παροργιῶ αὐτούς ·
τοῦτον οὖν ἐκεῖνον τὸν ζῆλον ἐπεγείρει φησὶν εἰσποιούμενος μὲν καὶ ἐξοικειούμενος τὴν Κηδὰρ καὶ τὰς νήσους καὶ τὰ ἀλλόφυλα ἔθνη , ἀποσειόμενος δὲ καὶ ἀπωθούμενος τὸν Ἰουδαίων λαὸν καὶ τοῦτο πράττων μετὰ λογισμοῦ καὶ εὐλόγου ἀπολογίας .
καὶ βοήσεται πρὸς τοὺς ἐχθροὺς αὐτοῦ μετὰ ἰσχύος .
Οὐ γὰρ ἀλόγως αὐτοὺς πολεμήσει , ἀλλὰ μετὰ τοῦ τὴν αἰτίαν ἐξειπεῖν καὶ μετὰ μεγάλης βοῆς φανερὸν ποιήσει , ἣν καὶ διδάσκει λέγων ·
ἐσιώπησα , μὴ καὶ ἀεὶ σιωπήσομαι ;
ἐν γὰρ τῷ παρανομεῖν αὐτοὺς καὶ ἀσεβεῖν ἀνεξικακῶν καὶ φέρων αὐτοὺς τῇ αὐτοῦ μακροθυμίᾳ μη δὲ παραχρῆμα τὴν ὀργὴν αὐτοῖς ἐπάγων ἐσιώπησα .
καὶ ἄλλως δὲ κατὰ τὸν καιρὸν τοῦ πάθους αὐτοῦ συκοφαντούμενος ἐσιώπησε καὶ ψευδομαρτυρούμενος οὐδὲν ἀπεκρίνατο .
ἀλλὰ τότε μέν φησιν ἐσιώπησα , οὐ μὴν καὶ ἀεὶ σιωπήσομαι ·
τότε δὲ καὶ ἐκαρτέρησα ὡς ἡ τίκτουσα , νυνὶ δὲ καιρὸς ἀνταποδόσεως , διὸ ἐκστήσω καὶ ξηρανῶ ἅμα , ἢ κατὰ τὸν Σύμμαχον 0 1 ·
ἀναπνεύσω καὶ ἐκφυσήσω ὁμοῦ .
Εἶτ  ἐπιλέγει κατὰ τὴν Ἑβραϊκὴν ἀνάγνωσιν καὶ τοὺς λοιποὺς ἑρμηνευτάς ·
ἐρημώσω ὄρη καὶ βουνοὺς καὶ πάντα τὸν χόρτον αὐτῶν ξηρανῶ , ὄρη καὶ βουνοὺς τοὺς ἄρχοντας τοῦ λαοῦ αἰνιττόμενος , χόρτον δὲ τὰς ἁμαρτίας αὐτῶν .
τὰ μὲν οὖν ἐπάρματα αὐτῶν καὶ τὰ ὕψη τῶν παρ αὐτοῖς ἀρχόντων καθελεῖν ἀπειλεῖ , τὸν δὲ χόρτον αὐτῶν ξηρανεῖν .
καὶ ὅτι ταῦτα περὶ αὐτῶν λέγεται , οὐκ εἰς μακρὸν ὁ λόγος προϊὼν ἀποδείξει .
ἔτι δὲ καὶ τοὺς ἐν αὐτοῖς ποταμούς , τὰς πάλαι ποταμῶν δίκην χορηγουμένας αὐτοῖς διδασκαλίας , θήσω φησὶν εἰς νῆσον ·
ἔτι δὲ καὶ τὰ παρ αὐτοῖς λιμνάζοντα ὑδάτων λογικῶν χωρία ὡς παραβάλλεσθαι ἕλεσι , καὶ ταῦτά φησι ξηρανῶ 0 .
καὶ δὴ ταῦτα περὶ αὐτῶν ἀπειλήσας μεταβαίνει πάλιν ἐπὶ τὴν χάριν τὴν τοῖς ἔθνεσιν δοθησομένην .
καὶ ἄξω τυφλοὺς ἐν ὁδῷ , ᾗ οὐκ ἔγνωσαν ·
τίνες δὲ ἦσαν οὗτοι ἐδίδαξε διὰ τῶν ἔμπροσθεν εἰπὼν εἰς πρόσωπον τοῦ Χριστοῦ ·
ἔδωκά σε εἰς διαθήκην γένους μου , εἰς φῶς ἐθνῶν , ἀνοῖξαι ὀφθαλμοὺς τυφλῶν ;
τούτους δὴ οὖν αὐτοὺς τοὺς πάλαι τυφλοὺς ἐν τοῖς ἔθνεσιν , ἣν μὴ ἐγίνωσκον ὁδὸν βαδίσαι ποιήσειν ἐπαγγέλλεται .
πόθεν γὰρ ἡμῖν γινώσκειν παρῆν τὴν κατὰ θεὸν ὁδὸν ἢ διὰ τῆς θείας αὐτοῦ χάριτος 0 ;
ἐπεὶ δὲ ἑνικῶς εἴρηται κατὰ πάντας τοὺς ἑρμηνευτὰς τό ·
καὶ ἄξω τυφλοὺς ἐν ὁδῷ , ᾗ οὐκ ᾔδεισαν , παρίστησι δὲ ὁ σωτὴρ ταῦτα λέγων ·
θέα ὅπως ὃν μὴ πρότερον ἠπιστάμεθα Χριστὸν καὶ τὸν λόγον αὐτοῦ τὸν σωτήριον ἡμῖν τοῖς τυφλοῖς ἐπαγγέλλεται , ἀλλὰ καὶ τρίβους , ἃς οὐκ ᾔδειμεν , τὰς προφητικὰς δηλαδὴ γραφὰς καὶ τοὺς βίους τοὺς ὑπὸ τῆς θείας διδασκαλίας ὑποβαλλομένους συνήσεσθαι ἡμᾶς φησι καὶ τὸ σκότος δὲ ποιήσειν ἡμῖν εἰς φῶς καὶ τὰ σκολιὰ εἰς εὐθεῖαν 0 ·
τὴν γὰρ ἄγνοιαν τοῦ θεοῦ τὴν πάλαι ταῖς ψυχαῖς ἡμῶν ἐπιπολάζουσαν εἰς φῶς γνώσεως μεταβαλεῖσθαι καὶ τὰ πάλαι δὲ σκολιὰ ἡμῖν καὶ ἀσαφῆ νομιζόμενα τοῦ θεοῦ λόγια , καὶ ταῦτα ὁμαλὰ ποιήσειν ἐπαγγέλλεται .
ταῦτα τὰ ῥήματα ποιήσω αὐτοῖς , σφόδρα δὲ ἀπηκριβωμένως οὐχὶ λαλήσειν αὐτοῖς τὰ ῥήματα , ἀλλὰ ποιήσειν ἐπαγγέλλεται ·
πάλαι μὲν γὰρ παρὰ τοῖς προφήταις ἐλαλεῖτο ταῦτα , δι ἔργων δὲ αὐτὰ ἐπιτελέσειν ὑπισχνεῖται , καὶ οὐκ ἐγκαταλείψω αὐτούς φησιν .
εἶτα ταῦτα εἰπὼν περὶ τῶν πάλαι τυφλῶν αὖθις ἐπιστρέφει τὸν λόγον ἐπὶ τοὺς πάλαι μὲν ὄντας πλησίον τοῦ θεοῦ , ἀποστραφέντας δὲ εἰς τὰ ὀπίσω τοὺς ἐκ περιτομῆς αἰνιττόμενος , περὶ ὧν φησιν ·
αὐτοὶ δὲ ἀπεστράφησαν εἰς τὰ ὀπίσω .
εἶθ ὥσπερ ἐπιδεικνὺς αὐτοῖς τὴν τῶν ἐθνῶν μεταβολήν , καὶ ἐξ οἵας πλάνης μεταβεβλήκασιν εἰς φῶς ἐλθόντες ἀπὸ τοῦ σκότους , ὀνειδιστικῶς πρὸς ἐκείνους εἰδωλολατροῦντας ἐπιλέγει ·
αἰσχύνθητε αἰσχύνην , οἱ πεποιθότες ἐπὶ τοῖς γλυπτοῖς οἱ λέγοντες τοῖς χωνευτοῖς Ὑμεῖς ἐστε θεοὶ ἡμῶν .
καὶ γὰρ ἀληθῶς τῶν πάλαι εἰδωλολατρῶν ἐθνῶν μεταβεβληκότων εἰς θεοσέβειαν τὸ Ἰουδαίων ἔθνος ᾐσχύνθη ·
διὸ καθ οὓς μὲν προεφητεύετο ταῦτα χρόνους εἰδωλολατρίαις προσεῖχον , ἐπαύσαντο δὲ νῦν αἰσχυνόμενοι διὰ τὴν τῶν ἐθνῶν μεταβολήν .
ὅθεν προφητικῶς τοῦτ ἐδηλοῦτο ἐν τῷ λέγεσθαι ·
αἰσχυνθήσονται αἰσχύνην ·
ἐπειδὰν γάρ φησιν ἴδωσι τοὺς πάλαι τυφλοὺς μεταβαλόντας εἰς φῶς τὸ τηνικαῦτα καὶ αὐτοὶ αἰσχυνθήσονται καὶ παύσονται τοῦ λέγειν τοῖς χωνευτοῖς Ὑμεῖς θεοὶ ἡμῶν 0 .
ταῦτα εἰπὼν ὁ λόγος ὡς εἰς κωφῶν ὦτα κραυγὴν ἀφιεὶς ἐπιβοᾷ ·
Οἱ κωφοί , ἀκούσατε , καὶ οἱ τυφλοί , ἀναβλέψατε ἰδεῖν .
καὶ ἵνα μή τις ταῦτα νομίσειε περὶ τῶν ἐθνῶν λέγεσθαι τῶν πάλαι τυφλῶν καὶ κωφῶν , ἀναγκαίως διασαφεῖ καὶ ἑρμηνεύει τὴν διάνοιαν ἑξῆς ἐπιλέγων ·
καὶ τίς τυφλὸς ἀλλ  ἢ οἱ παῖδές μου καὶ κωφοὶ ἀλλ ἢ οἱ κυριεύοντες αὐτῶν 0 ;
εἶτα κατὰ τὸν Σύμμαχον πρόσκειται ·
τίς τυφλὸς ὡς ὁ τέλειος 0 1 ;
καὶ ἔτι μᾶλλον διερμηνεύει τὸν λόγον φάσκων ·
καὶ ἐτυφλώθησαν οἱ δοῦλοι τοῦ θεοῦ , κατὰ δὲ τὸν Σύμμαχον 0 ·
οἱ τυφλοί φησιν , ἀναβλέψατε , καὶ οἱ κωφοί , ἀκούσατε ·
τίς τυφλὸς εἰ μὴ ἂν ὁ δοῦλός μου καὶ κωφὸς ὡς ὁ ἄγγελός μου , ὃν ἀπέστειλα 0 ;
τίς τυφλὸς ὡς ὁ τέλειος καὶ κωφὸς ὡς ὁ δοῦλός μου 0 1 ;
ἰσοδυναμεῖ δὲ καὶ τὰ παρὰ τοῖς λοιποῖς ἑρμηνευταῖ ς .
δοῦλον δὲ αὐτοῦ τίνα λέγει ἢ τὸν ἐκ περιτομῆς λαὸν τὸν αὐτὸν δὲ καὶ ἄγγελον ὀνομάζει καὶ τέλειον καὶ δοῦλον κυρίου εἰς κατάκρισιν αὐτοῦ 0 .
ταῦτα λέγων ἐγὼ γὰρ καὶ δοῦλον καὶ τέλειον καὶ ἄγγελον ἐμαυτοῦ τὸν λαὸν τοῦτον ἐβουλήθην ἔχειν , οἱ δὲ ἐτυφλώθησαν .
πῶς δὲ τυφλοὶ καὶ κωφοὶ γεγόνασι , διεξέρχεται λέγων ·
εἴδετε πλεονάκις , καὶ οὐκ ἐφυλάξασθε ·
ἠνεῳγμένα τὰ ὦτα , καὶ οὐκ ἠκούσατε 0 .
τοιαῦτα δὲ ἦν καὶ τὰ ἔμπροσθεν εἰρημένα ἐν τῷ ·
ἀκοῇ ἀκούσετε καὶ οὐ μὴ συνῆτε καὶ βλέποντες βλέψετε καὶ οὐ μὴ ἴδητε ·
εἶδές φησι πολλά , καὶ οὐ μὴ φυλάξεις ·
ἀνεῳγμένα τὰ ὦτα αὐτοῦ , καὶ οὐ μὴ ἀκούσεις 0 .
κύριος ἠθέλησεν ἵνα δικαιώσῃ αὐτὸν μεγαλῦναι νόμον καὶ θαυμάσαι .
αὐτὸς δὲ λαὸς διηρπασμένος καὶ προνενομευμένος 0 .
ὁρᾷς ὅτι πάντα ταῦτα περὶ τοῦ λαοῦ εἴρηται τοῦ ἐκ περιτομῆς .
ἀλλ ὁ μὲν κύριος ἐβούλετο ἵνα δικαιώσῃ αὐτὸν καὶ ἵνα μεγαλύνῃ αἴνεσιν ·
οἱ δὲ ἐξεδόθησαν τοῖς τὰς ψυχὰς αὐτῶν πολεμοῦσι καὶ γεγόνασι λαὸς διηρπασμένος καὶ προνενομευμένος ·
ἡ γὰρ παγὶς ἔνδον ἐν τοῖς ταμείοις τῶν ψυχῶν αὐτῶν καὶ ἐν τοῖς οἴκοις αὐτῶν ἅμα 0 .
ἐν γὰρ αὐτοῖς τοῖς λογισμοῖς , οὓς ἔκρυπτον τὰ κατὰ τοῦ Χριστοῦ βουλευόμενοι ἐν αὐτοῖς ἐκείνοις ἦν ἡ κατ αὐτῶν παγίς , καὶ οὐκ ἦν ὁ ἐξαιρούμενος οὐ δὲ ὁ ῥυόμενος οὐ δὲ ὁ λέγων Ἀπόδος .
Εἶτ  ἐπειδήπερ ὡς κωφοῖς ἐλάλει , ἀπορῶν ἐν αὐτοῖς ἀκροατῶν φησι ·
τίς ἐν ὑμῖν , ὃς ἐνωτιεῖται ταῦτα , καὶ τίς εἰσακούσεται εἰς τὰ ἐπερχόμενα 0 ;
εἰ γὰρ καὶ μήπω ἐνέστηκεν ἡ τῶν πραγμάτων ἔκβασις , ἀλλ ἐν τοῖς ἐπιοῦσι χρόνοις ἐπιτελεσθήσεται .
καὶ τίς ἄρα ἔσται ὁ ταῦτα νοήσων ἐν ὑμῖν ;
τίς ἐπιζητήσει τὸν αἴτιον τῆς ἁρπαγῆς τοῦ λαοῦ ὥστε εἰπεῖν ·
τίς ἔδωκεν εἰς διαρπαγὴν Ἰακὼβ καὶ Ἰσραὴλ τοῖς προνομεύουσιν αὐτόν ;
εἰ δέ τις ζητήσειε τίς ὁ ταῦτα πράξας , εὕροι δ ἂν ὅτι οὐ δ ἄλλος ἔδωκεν αὐτοὺς εἰς διαρπαγὴν ἢ αὐτός , ᾧ ἡμάρτοσαν αὐτῷ καὶ οὐκ ἐβούλοντο ἐν ταῖς ὁδοῖς αὐτοῦ πορεύεσθαι 0 ·
καλούμενοι γὰρ εἰς τὰς εὐαγγελικὰς ὁδοὺς οὐχ ὑπήκουσαν , ἀλλ οὐ δὲ ἀκούειν ἤθελον τοῦ νόμου τῆς καινῆς διαθήκης .
διὸ ἐπήγαγεν ἐπ αὐτοὺς ὀργὴν θυμοῦ αὐτοῦ , καὶ κατίσχυσεν ἐπ αὐτοὺς πόλεμος .
πάλαι μὲν γὰρ πρὸς καιρόν τινα πολεμούμενοι αὖθις ἀνελάμβανον ἑαυτούς , ὡς καὶ τὴν Ἰερουσαλὴμ καὶ τὸ ἐν αὐτῇ βασίλειον αὐτῶν συνεστάναι ·
νῦν δὲ κατίσχυσεν αὐτῶν ὁ πόλεμος , οὐχ ὁ ἔξωθεν μόνος , ἀλλὰ καὶ ὁ τῶν τὰς ψυχὰς αὐτῶν πολιορκούντων .
καὶ οἱ συμφλέγοντες αὐτοὺς κύκλῳ , καὶ ταῦτα πάσχοντες οὐκ ἐνόησαν οὐ δὲ ἔθεντο ἐπὶ ψυχήν , ὡς λογίσασθαι τὴν αἰτίαν τῶν κατειληφότων αὐτοὺς κακῶν .
Εἰ μεμνήμεθα τῶν ἀρτίως περὶ τοῦ ἐκ περιτομῆς λαοῦ εἰρημένων , οὓς τυφλοὺς καὶ κωφοὺς ἀπεκάλει ὁ λόγος λέγων ·
καὶ ἐτυφλώθησαν οἱ δοῦλοι τοῦ θεοῦ , καὶ πάλιν ·
καὶ ἐγένετο ὁ λαὸς προνενομευμένος καὶ διηρπασμένος καὶ τὰ τούτοις ἀκόλουθα , δι ὧν ὀργὴν καὶ θυμὸν καὶ πόλεμον ἐπάξειν αὐτοῖς ἠπείλει , τὰ παρόντα περὶ τῶν αὐτῶν οὔποτ ἂν λέγεσθαι ἡγησόμεθα .
μεταβαίνει τοιγαροῦν ὁ λόγος ἐπὶ τὸ κρεῖττον τάγμα τῶν ἀπὸ τοῦ λαοῦ τὸν σωτήριον λόγον παραδεδεγμένων καὶ τούτοις προσφωνεῖ φάσκων ·
καὶ νῦν οὕτως λέγει κύριος ὁ θεὸς ὁ ποιήσας σε , Ἰακώβ , καὶ ὁ πλάσας σε , Ἰσραήλ .
εἰ γὰρ καὶ τὰ μάλιστα οἱ ἐξ ὑμῶν ἄπιστοι τυφλοὶ καὶ κωφοὶ γενόμενοι καὶ τοιαῦτα πράξαντες τῇ ὀργῇ τοῦ θεοῦ παρεδόθησαν , ἀλλ ὑμεῖς ἔτι καὶ νῦν ἀκούσατε .
ὑμᾶς δὲ λέγω τοὺς τὸν ἑαυτῶν ποιητὴν καὶ πλάστην μὴ ἀγνοήσαντας , ἀλλὰ καὶ τὸ ποίημα τὸ ἐν ὑμῖν καὶ τὸ πλάσμα σῶον καὶ ἀλώβητον διατηρήσαντας .
πρὸς σὲ τοιγαροῦν τὸν ἀληθῶς Ἰακὼβ καὶ τὸν ἄξιον τῆς τοῦ Ἰσραὴλ προσηγορίας ὁ ποιήσας σε τὰ προκείμενα διεξέρχεται καὶ πρὸς σὲ ταῦτά φησι ·
πολλοὶ μὲν οἱ διαφθονούμενοι τῇ σῇ σωτηρίᾳ καὶ τὸν ὑπὸ σοῦ κηρυττόμενον εὐαγγελικὸν λόγον κωλῦσαι παραθησόμενοι , ἀλλὰ τούτων μηδένα φοβεῖσθαι παρακελεύομαί σοι .
αὐτὸς γὰρ ἐγὼ κύριος ὁ θεὸς ὁ ποιήσας σε καὶ ὁ πλάσας σε , ποιήσας μὲν κατὰ ψυχὴν τὴν κατ εἰκόνα θεοῦ πεποιημένην , πλάσας δὲ κατὰ τὸ σῶμα τὸ ἀπὸ γῆς ληφθὲν καὶ ὑπ ἐμοῦ πεπλασμένον 0 ·
λύτρον ὑπὲρ τῆς σῆς σωτηρίας τὸ ἐμαυτοῦ παραδοὺς αἷμα ἐλυτρωσάμην σε καὶ ἐκάλεσά σε ·
ἀλλὰ καὶ κτῆμα ἐμαυτοῦ ἐποιησάμην σε , ὥστε εἶναί σε μὲν ἐμὸν λαόν , κ ἀμὲ δὲ σοῦ αὐτοῦ θεόν .
θάρσει τοιγαροῦν τοσούτων παρ ἐμοῦ κατηξιωμένος καὶ βάδιζε τὴν ὁδὸν ἣν ἐκελεύσθης , θαρρῶν τε κήρυττε πᾶσι τοῖς ἁπανταχοῦ γῆς ἔθνεσι τὸν εὐαγγελικὸν λόγον ·
κ ἂν γὰρ πῦρ φλέγον ἐπίῃ κ ἂν ὕδατα καὶ ποταμοὶ ἐπικλύζωσιν , οὐδέν σε ταῦτα λυπήσει διὰ τὸ ἐμὲ σοὶ πανταχοῦ εἶναι .
ἀψευδῶς γὰρ ἐπηγγειλάμην τό ·
καὶ τοῦτο δὲ ἴσθι , ὥσπερ ἐγώ σε τὸν ἐμαυτοῦ λαὸν ἐλυτρωσάμην τὸ τίμιόν μου αἷμα ὑπὲρ τῆς σῆς σωτηρίας παραδούς , οὕτω καὶ σὺ ἐκείνων ἔσῃ ἄλλαγμα , λέγω δὲ τῶν διὰ σοῦ σωθησομένων ἐθνῶν , ἐν οἷς ἔσονται Αἰγύπτιοι καὶ Αἰθίοπες καὶ οἱ τὴν Συήνην οἰκοῦντες , ἀνθ οὗ καὶ Σαβὰ οἱ λοιποὶ ἑρμηνευταὶ ἐκδεδώκασιν .
ἔδωκά φησιν ἐξιλασμόν σου Αἴγυπτον καὶ Αἰθιοπίαν καὶ Σαβὰ ἀντὶ σοῦ .
οὕτω γὰρ παρ ἐμοὶ γέγονας τίμιος καὶ οὕτως ἐναντίον μου ἐδοξάσθης , καὶ οὕτως ἠγάπησά σε , ὡς καὶ μέχρι τῶν ἐσχατιῶν γῆς φθάσαι τὴν διὰ σοῦ πᾶσιν ἀνθρώποις προξενουμένην κατὰ θεὸν σωτηρίαν ·
καὶ ὡς αὐτοὺς τοὺς πάντων ἀνθρώπων δεισιδαιμονεστάτους Αἰγυπτίους τῆς διὰ σοῦ κλήσεως καταξιωθῆναι 0 .
διὰ μὲν οὖν τῶν Αἰγυπτίων πάντας ᾐνίξατο τοὺς δεισιδαίμονας καὶ εἰδωλολάτρας , διὰ δὲ τῆς Αἰθιοπίας καὶ Συήνης τοὺς μέχρι τῶν ἐσχατιῶν τῆς καθ ἡμᾶς οἰκουμένης οἰκοῦντας 0 .
ἐὰν δὲ ἡ καὶ Σαβὰ μνημονεύεται , ἰστέον ὥς ἐστι Σαβαϊτῶν ἔθνος , ὅθεν βασίλισσα Σαβὰ ἐπεδήμει κατὰ τοὺς Σολομῶντος χρόνους .
τούτους μὲν οὖν ἀντὶ σοῦ φησιν ἢ ὑπὲρ σοῦ πάντας οἰκείους ἐκτησάμην , τοὺς δὲ σὲ πολεμοῦντας διὰ τὸν ὑπὸ σοῦ καταγγελλόμενον λόγον ἀπωλείᾳ παραδώσω .
διόπερ θαρσεῖν σοι παρακελεύομαι ὡς ἂν ἐμοῦ διὰ παντὸς συνόντος σοι , καὶ τὰ σπέρματα δέ , ἃ καθ ὅλης τῆς οἰκουμένης ἔσπειρας , πολλὰ τέκνα κατὰ θεὸν γεννήσας συνάξω εἰς τὴν ἐπουράνιόν μου πόλιν μετεώρους αὐτοὺς ἀναλαβὼν δι ἀέρος ὥσπερ πτηνοῖς ἀνέμοις ὑποκουφιζομένους , λέγω δὲ ἀγγελικαῖς δυνάμεσι .
καὶ τοὺς μὲν ἀπὸ βορρᾶ παραλήψομαι , τοὺς δὲ ἀπὸ λιβός , ἢ κατὰ τοὺς λοιποὺς ἑρμηνευτάς 0 1 ·
ἀπὸ νότου ·
ἐγὼ γὰρ αὐτοῖς τοῦτο ποιεῖν προστάξω διὰ τὸ ἐμοὺς εἶναι υἱοὺς καὶ θυγατέρας ἐμὰς τοὺς δι ὑμῶν σπαρέντας καὶ ἀναγεννηθέντας ἐν τῇ ἐμῇ ἐκκλησίᾳ .
Εἰ δὲ δεῖ τούτους ὀνομαστὶ τίνες εἶεν δηλῶσαι , ἐντεῦθεν ἤδη τοῖς πᾶσι φανερὸν ποιῶ , ὡς ἄρα οὗτοί εἰσιν οἱ ἐπικληθησόμενοι τῷ ὀνόματί μου .
πόθεν δὲ ἄλλοθεν ὑπέστη τὸ Χριστιανῶν ὄνομα ἢ ἐκ τῆς τοῦ Χριστοῦ προσηγορίας ;
αὐτὸς δὲ ἦν ὁ διὰ τοῦ προφήτου ταῦτα θεσπίζων .
ἐν γὰρ τῇ δόξῃ μου κατεσκεύασα αὐτόν , οἱ λοιποὶ ἑρμηνευταί 0 ·
εἰς δόξαν μού φησιν ἔκτισα αὐτόν ·
τοῦτον γὰρ τὸν νέον λαὸν εἰς δόξαν ἔκτισα πρὸς τὸ δοξάζεσθαί με δι αὐτοῦ , ἀλλὰ καὶ ἔπλασα αὐτὸν ἄπλαστον ὄντα τοῖς τρόποις .
καὶ ἐξήγαγον δὲ αὐτὸν πρότερον ὄντα φησὶν ἐν σκότῳ καὶ λαὸν ὄντα τυφλόν ·
εἰ γὰρ καὶ ἐδόκουν ὀφθαλμοὺς ἔχειν ψυχῆς καί τινα ἀνθρωπίνην φρόνησιν , ἀλλ ὅμως ἦσαν ἀβλεπτοῦντες περὶ τὴν πλάνην τῆς εἰδωλολατρίας .
πάντα τὰ ἔθνη συνήχθησαν ἅμα , καὶ συναχθήσονται ἄρχοντες ἐξ αὐτῶν .
καὶ τούτου δὲ τοῦ λόγου τὸ ἀποτέλεσμα ἡ τῶν πραγμάτων ἐνέργεια παρίστησι ·
διὰ γὰρ τῶν ἀποστολικῶν σπερμάτων καὶ τῆς διδασκαλίας αὐτῶν μεταβαλόντες οἱ πάλαι τυφλοὶ καὶ κωφοὶ συνήχθησαν εἰς τὴν ἐκκλησίαν τοῦ θεοῦ , ἤδη δὲ καὶ ἄρχοντες ἐξ αὐτῶν τούτων τῶν ἐθνῶν ἐπὶ τὸν λαὸν τοῦ θεοῦ κατέστησαν .
ταῦτ εἰπὼν ὁ προφήτης θαύματος καὶ ἐκπλήξεως ἐφ οἷς ἐθέσπισε πληρωθεὶς ἀνεφώνει λέγων ·
τίς ἀναγγελεῖ ταῦτα ;
ἢ τὰ ἐξ ἀρχῆς τίς ἀναγγελεῖ ὑμῖν ;
ἀγαγέτωσαν τοὺς μάρτυρας αὐτῶν καὶ δικαιωθήτωσαν καὶ εἰπάτωσαν ἀληθῆ .
τίς ἄρα ἔσται φησὶν ὁ μέλλων τούτων τῶν λόγων τὰς ἐκβάσεις ὀφθαλμοῖς ποτε ὁρᾶν , τίνες δὲ οἱ μάρτυρες τῶν ἀποτελεσμάτων ἡκέτωσαν , δικαιωθήτωσαν μαρτυρήσαντες , ἐπειδὴ κ ἀγὼ ὁ θεὸς μάρτυς αὐτῶν γενήσομαι , καὶ ὁ παῖς , ὃν ἐξελεξάμην , περὶ οὗ ἀνωτέρω ἔλεγεν ·
ἰδοὺ ὁ παῖς μου , ὃν ᾑρέτισα , ὁ ἐκλεκτός μου , προσεδέξατο αὐτὸν ἡ ψυχή μου 0 .
ἐγὼ τοίνυν αὐτὸς ὁ θεός , καὶ ὁ παῖς οὗτος ὁ ἐκλεκτός μου 0 1 .
ὃ δὴ καὶ ὁ σωτὴρ ἐν Εὐαγγελίοις ἐδήλου λέγων ·
ὃς ἂν ὁμολογήσῃ ἐν ἐμοὶ ἔμπροσθεν τῶν ἀνθρώπων , κ ἀγὼ ὁμολογήσω αὐτὸν ἔμπροσθεν τοῦ πατρός μου τοῦ ἐν τοῖς οὐρανοῖς .
μαρτυρήσω τοῖς ἐμοῖς μάρτυσιν , ἵνα γνῶτε καὶ πιστεύσητε καὶ συνῆτε ὅτι ἐγώ εἰμι , ἔμπροσθέν μου οὐκ ἐγένετο ἄλλος θεὸς καὶ μετ ἐμὲ οὐκ ἔσται .
τὸ γὰρ αἴτιον τῆς τοῦ Χριστοῦ παρουσίας καὶ τῆς τῶν ἀποστόλων αὐτοῦ εἰς πάντα τὰ ἔθνη μαρτυρίας οὐδὲν ἕτερον ἦν ἢ τὸ κηρύξαι τὴν τοῦ ἐπὶ πάντων θεοῦ γνῶσιν καὶ τὴν εἰς αὐτὸν πίστιν καὶ τὴν περὶ αὐτοῦ σύνεσιν τοῖς πρὶν ἀσυνέτοις καὶ ἀσυνθέτοις καὶ ἀπίστοις καὶ ἐν ἀγνωσίᾳ οὖσιν αὐτοῦ καὶ διὰ τοῦτο τυφλώττειν τοὺς τῆς διανοίας ὀφθαλμοὺς καὶ περὶ τὴν πλάνην τῆς ἀθέου εἰδωλολατρίας εἱλεῖσθαι .
διὸ προφήσας 0 ·
γένεσθέ μοι μάρτυρες , κ ἀγὼ μάρτυς , λέγει κύριος ὁ θεός , καὶ ὁ παῖς , ὃν ἐξελεξάμην , ἐπήγαγεν ·
ἵνα γνῶτε καὶ πιστεύσητε καὶ συνῆτε ὅτι ἐγώ εἰμι , ἔμπροσθέν μου οὐκ ἐγένετο ἄλλος θεὸς καὶ μετ ἐμὲ οὐκ ἔσται .
μιᾶς γὰρ οὔσης ἀρχῆς μία εἴη ἂν θεότης , ᾗ συμπαραλαμβάνεται καὶ ἡ τοῦ μονογενοῦς αὐτοῦ θεολογία .
ἐπιμένων δὲ ὁ λόγος τῇ αὐτῇ διδασκαλίᾳ ἐπιφέρει ·
ἐγὼ θεός , καὶ οὐκ ἔστι πάρεξ ἐμοῦ σῴζων .
ταῦτα δὲ φάσκει προειπὼν διὰ τῶν ἔμπροσθεν τό ·
κ ἀγὼ κύριος ὁ θεὸς καὶ ὁ παῖς , ὃν ἐξελεξάμην , ὡς ἂν μὴ ἁμαρτεῖν καὶ ἐπὶ τοῦ παρόντος τὸν τῇ προκειμένῃ θεολογίᾳ συνάπτοντα τὸν περὶ τοῦ παιδός , ὃν ἐξελέξατο , λόγον ·
ἐγὼ θεός , καὶ οὐκ ἔστι πάρεξ ἐμοῦ σῴζων , καὶ ὁ παῖς , ὃν ἐξελεξάμην 0 ·
ὡς γὰρ μάρτυς αὐτὸς ἐλέγετο , καὶ ὁ παῖς , ὃν ἐξελέξατο , οὕτως καὶ θεὸς σῴζων εἴη ἂν οὗτος , καὶ ὁ παῖς , ὃν ἐξελέξατο .
πάρεξ ἐμοῦ σῴζων οὐκ ἔστιν , οὐκ ἀπαγορεύων τὸν σωτῆρα εἶναι τὸν παῖδα , ὃν ἐξελέξατο , τοῦτ ἂν εἴποι ·
οἶδε γοῦν αὐτὸν σωτῆρα ὁ παρὼν προφήτης , ἐν οἷς φησι ·
καὶ ἀποστελεῖ αὐτοῖς κύριος σωτῆρα , ὃς σώσει αὐτούς , κρίνων σώσει αὐτούς .
ἀλλ εἰ καὶ σῴζει οἷα σωτὴρ ὁ παῖς , ὃν ἐξελεξάμην φησίν , ἀλλ οὐ πάρεξ ἐμοῦ σῴζει , μετ  ἐμῆς δὲ γνώμης καὶ ἐξ ἐμοῦ νεύματος 0 ·
δίχα γὰρ τῆς ἐμῆς βουλῆς καὶ πάρεξ ἐμοῦ οὐκ ἔστι τις σῴζων .
καὶ ταῦτα δέ φησιν ἐγὼ αὐτὸς ὁ θεὸς προαπήγγειλα διὰ τῶν ἐμῶν προφητῶν , ἀκολούθως τε τοῖς ἐμαυτοῦ λόγοις ἔσωσα τοὺς ἀξίους σωτηρίας διὰ τοῦ ἐμοῦ παιδός .
ἀντὶ δὲ τοῦ ὠνείδισα οἱ λοιποὶ ἑρμηνευταὶ πάντες καὶ ἠκούτισα εἰρήκασι .
προλαβὼν γὰρ ταῦτα ἀκουστὰ ἐποίησα μόνος ὢν ἐν ὑμῖν θεὸς μὴ ὄντος τινὸς ἀλλοτρίου μη δὲ ἀπεξενωμένου .
καὶ τούτων δὲ ὑμεῖς μάρτυρες , ὡς οὐδεὶς ἦν ξένος οὐ δὲ ἀλλότριος ἐν ὑμῖν , ὅτε ταῦτα ἐθέσπιζεν διὰ τῶν ἐμῶν προφητῶν 0 .
μάρτυς δὲ ἤμην κ ἀγὼ κύριος ὁ θεὸς καὶ ὁ παῖς , ὃν ἐξελεξάμην .
οὐκοῦν ὅτε ταῦτα ἐθέσπιζε συνῆν αὐτῷ , ἦν ἐξ ἐκείνου καὶ σὺν αὐτῷ ταῦτα , διὰ τῶν προφητῶν ἐμαρτύρετο ὁ παῖς , ὃν ἐξελέξατο .
διαρρήδην δ ἐν τούτοις ὁ λόγος προϋπάρχειν τῆς ἐνανθρωπήσεως τὸν Χριστὸν καὶ τῷ πατρὶ συνεῖναι παρίστησιν , ἀλλ ἀπ  ἀρχῆς ταῦτά φησιν ὁρίσας ἵστημι τὴν ἐμαυτοῦ βουλήν , καὶ οὐκ ἔστιν ὁ δυνάμενος αὐτὴν παραγαγεῖν ἢ παρατρέψαι ·
ὅτε γὰρ μή ἐστι μη δ ὑπάρχει ἕτερος θεός , δῆλον ὡς οὐκ ἔσται ὁ δυνάμενος ἐκ τῶν χειρῶν μου ἐξαιρεῖσθαι οὐ δὲ ἀνατρέψαι τὰ ὑπ ἐμοῦ ὡρισμένα 0 .
ταῦτα δὲ λέλεκται μὲν εἰς πρόσωπον τοῦ Ἰακὼβ καὶ τοῦ Ἰσραήλ , ἀναφέρεται δὲ ἐπὶ τὸν χορὸν τὸν ἀποστολικόν .
διήκει δὲ ὁ λόγος καὶ ἐπὶ πάντας τοὺς ἀπὸ τοῦ Ἰουδαίων γένους τὸν Χριστὸν τοῦ θεοῦ παραδεδεγμένους .
ὁ νοῦς τῶν προκειμένων τοιοῦτός ἐστι ·
πάλαι μὲν τὰς ἐμὰς παρέχων εὐεργεσίας τῷ Ἰουδαίων ἔθνει , παιδεύων μὲν αὐτοὺς καὶ σωφρονίζων Βαβυλωνίοις παρέδωκα , οὐκ εἰς μακρὸν δὲ ἐλευθέρους ἀνῆκα τῆς εἰς Βαβυλῶνα αἰχμαλωσίας , ἅτε θεὸς ὢν καὶ κύριος τῶν ὅλων .
αὐτούς τε Βαβυλωνίους τοὺς ἐπιβάντας τῇ Ἰερουσαλὴμ ἀναστάτους ἐποίησα ὡς καὶ φυγῇ χρήσασθαι τοὺς παρ αὐτοῖς Χαλδαίους , δεσμίους τε ἀχθῆναί τινας αὐτῶν πλοίοις ἐμβληθέντας ἐν τῇ παρ αὐτοῖς θαλάσσῃ ὑφ ἑτέρων τινῶν πολεμίων δυνάμεων κραταιοτέρων αὐτῶν .
ταῦτα ἐγὼ διεπραξάμην ὁ θεὸς δεικνὺς τὴν ἐμὴν βασιλείαν ἀνθρώποις .
ὁ καταδείξας Ἰσραὴλ βασιλέα ὑμῶν , ὁ Σύμμαχος 0 ·
ἐγώ φησι κύριος ὁ ἅγιος ὑμῶν , κτίστης Ἰσραὴλ βασιλεὺς ὑμῶν .
ἀλλὰ ταῦτα μὲν ἐπὶ τῶν Βαβυλωνίων καὶ τῶν Χαλδαίων διεπραξάμην , προφητικῶς δὲ ταῦτα μήπω γενόμενα μέλλοντα δὲ ἔσεσθαι ὡς ἂν ἤδη πεπραγμένα παρ αὐτῷ ὁ θεὸς διῆλθεν , ἀλλὰ καὶ ἔτι πρότερον ἐν τοῖς παλαιοτάτοις χρόνοις φησὶ τὴν ἐμαυτοῦ θεότητα τοῖς ἐν Αἰγύπτῳ δεικνὺς διήγαγον τὸν ἐμαυτοῦ λαὸν διὰ τῆς ἐρυθρᾶς θαλάσσης ποιήσας δίοδον ἐν ὕδατι ἰσχυρῷ καὶ τρίβον ξηρὰν δι αὐτῆς τῆς θαλάσσης , ὅτε καὶ ἅρματα Φαραὼ καὶ τὴν δύναμιν αὐτοῦ ἔρριψα εἰς θάλασσαν ὡς κοιμηθῆναι αὐτοὺς δύντας κατὰ τοῦ βυθοῦ καὶ μηκέτ ἀναστῆναι , οἵτινες ἐοικότες πάλαι πρότερον φλέγοντι πυρὶ γεγόνασιν ὡς λίνον ἐσβεσμένον .
ταῦτα μὲν οὖν εἰργασάμην ἐν τοῖς πρόπαλαι μνημονευομένοις χρόνοις , καὶ ταῦτ ἦν τὰ θαυμαζόμενα καὶ διὰ στόματος μνημονευόμενα παρὰ τοῖς παλαιοῖς , νυνὶ δὲ ἐπὶ τοῦ παρόντος παραινῶ μηκέτι θαυμάζειν ἐκεῖνα μή τε τὰ ἐν Βαβυλῶνι πεπραγμένα μή τε τὰ ἐν Αἰγύπτῳ .
διό φημι ·
μὴ μνημονεύετε τὰ πρῶτα καὶ τὰ ἀρχαῖα μὴ συλλογίζεσθε , ἢ κατὰ τὸν Σύμμαχον 0 ·
μὴ ἐννοεῖσθε .
διὰ τί δὲ οὐ βούλομαι ἐκεῖνα τοῦ λοιποῦ θαυμάζειν ὑμᾶς ἢ ὅτι ἕτερά τινα καινότερα θαύματα οὐ λειπόμενα τῶν παλαιῶν ἐκείνων φωτὸς δίκην ἀνατελεῖ εἰς πάντας ἀνθρώπους , ἃ καὶ κατὰ τὸν καιρὸν γνώσεσθε 0 .
τίνα δὲ ἔστι ταῦτα ·
ἐν τῇ ἐρήμῳ φησὶ ποιήσω ὁδόν ;
δηλοῖ δὲ πάλιν τὴν ἐν τοῖς ἔθνεσι συστησομένην ἐκκλησίαν , ἥτις ἔρημος ἦν θεοῦ γνώσεως , πρὶν ἐπιδημῆσαι τὸν Χριστὸν τοῦ θεοῦ τὸν εἰπόντα ·
ἀλλ ἐν ἐκείνῃ φησὶ τῇ πάλαι ἐρήμῳ ὁδὸν ποιήσω , ὥσπερ καὶ πρότερον ἐπὶ τῆς ἐρυθρᾶς πεποίηκα θαλάσσης .
ῥεύσουσι δὲ καὶ ποταμοὶ θείων λογίων ἐκ διδασκαλίας ἁγίου πνεύματος εἰς τὴν πάλαι ἄνυδρον , ὡς καὶ ἐπὶ Μωϋσέως ἔρρευσαν ἐν τῇ ἐρήμῳ ποταμοί , ἀλλ ἐκεῖ μὲν ὕδατος σωματικοῦ ῥευστῆς οὐσίας ὄντος καὶ φθαρτοῦ , νυνὶ δὲ ἐκ τῆς ἐνθέου χορηγίας τοῦ λογικοῦ καὶ πνευματικοῦ ὕδατος .
ἐπειδὰν δὲ ὁδὸς ἐν τῇ ἐρήμῳ γένηται καὶ ποταμοὶ ἐμῶν πηγῶν τὴν ἄνυδρον χώραν κατακλύσωσι , περὶ ὧν πηγῶν ἀνωτέρω ἐλέγετο ·
καὶ πίεσθε ὕδωρ ἐκ τῶν πηγῶν τοῦ σωτηρίου , τὸ τηνικαῦτα τὰ θηρία τοῦ ἀγροῦ , αἱ ἀπηγριωμέναι ψυχαὶ μεταβληθήσονται τῆς θηριώδους καταστάσεως ἐκ τῆς τοῦ ποταμοῦ δυνάμεως ἀλλοιωθεῖσαι , ὡς αὐτοὺς τοὺς πάλαι θῆρας εὐλογῆσαί με , ὅπερ οὐ γέγονεν ἐξ αἰῶνος πώποτε ·
οὔ τε γὰρ ἐπὶ τοῦ προτέρου λαοῦ οὔ τε ἐπὶ τῆς Αἰγύπτου οὔ τε κατὰ τὴν ἔξοδον τὴν ἐξ Αἰγύπτου οὔ τ ἐπὶ τῆς ἐν Βαβυλῶνι διατριβῆς ἱστόρηταί τι τοιοῦτον γεγονός .
εἰ δὲ καὶ σειρῆνές τινες ἦσαν θέλγουσαι ἡδονῇ καὶ ᾄσματι δαιμονικῷ τὰς τῶν ἀνθρώπων ψυχὰς ἐν ποιητῶν πλάσμασιν εὐεπείᾳ λόγων κεκοσμημένοις , ἀλλὰ καὶ αὗται μεταβαλοῦσαι εὐλογήσουσί με .
ἔτι μὴν καὶ θυγατέρες στρουθῶν , ἢ κατὰ τοὺς λοιποὺς ἑρμηνευτάς 0 1 ·
καὶ στρουθοκάμηλοι , ζῷον ἐν ἐρημίαις καὶ χώραις ἀοικήτοις γινόμενον καὶ αὐτὸ ἡμερωθὲν εὐλογεῖν ἐμὲ τὸν θεὸν μαθήσεται .
τούτων δὲ αἴτιον ἔσται τὸ ὑπ  ἐμοῦ δοθὲν ἐν τῇ ἐρήμῳ ὕδωρ καὶ ἡ τῶν ποταμῶν δύναμις τῶν ἐν τῇ ἐρήμῳ ῥευσάντων .
ἐπειδὰν δὲ οἱ ἄγριοι θῆρες καὶ αἱ σειρῆνες καὶ οἱ στρουθοὶ ἐμπιόντες τοῦ ἐμοῦ ὕδατος εἰς ἥμερον καὶ λογικὴν μεταβάλωσι φύσιν , μαθήσονται , ἅτε δὴ λαός μου καὶ γένος μου ἐκλεκτὸν γενόμενοι τὰς ἀρετάς μου διηγήσασθαι , ἢ τὸν ὕμνον μου κατὰ τὸν Σύμμαχον 0 .
τούτων δὲ οὕτως παραδόξως ἀποτελεσθέντων , ἴσθι σύ , ὦ Ἰακώβ , ὡς οὐκ ἄξιος γενήσῃ τῆς ἐμῆς κλήσεως τότε , ἢ κατὰ τὸν Σύμμαχον 0 ·
οὐ δὲ ἐμὲ ἐκάλεσας , Ἰακώβ , κατὰ δὲ τὸν Ἀκύλαν καὶ τὸν Θεοδοτίωνα 0 ·
καὶ οὐκ ἐμὲ ἐκάλεσας Ἰακώβ .
οἱ μὲν γὰρ θῆρες οἱ ἄγριοι καὶ αἱ σειρῆνες καὶ αἱ θυγατέρες τῶν στρουθῶν εὐλογήσουσί με ·
σὺ δὲ , ὦ Ἰακώβ , οὐδὲν τοιοῦτο διεπράξω , ἀλλ οὐ δὲ ἠξίωσας ἐπικαλέσασθαί με , ἐκοπιάθης δὲ εἰς ἐμὲ κατὰ τὸν Σύμμαχον , κατὰ δὲ τὸν Ἀκύλαν καὶ τὸν Θεοδοτίωνα ·
ὅτι ἐκοπίασας ἐν ἐμοί , καίτοι ἐμοῦ μὴ ποιήσαντός σε κοπιάσαι 0 .
ὅσα γοῦν καὶ ἐνομίζετο κόπους σοι παρέχειν , ταῦτα παρῄτημαι ἤδη καὶ πρότερον εἰπών ·
πλήρης εἰμὶ ὁλοκαυτωμάτων κριῶν καὶ στέαρ ἀρνῶν καὶ αἷμα ταύρων καὶ τράγων οὐ βούλομαι .
ἀλλ  οὐ δὲ θυμίαμα οὐ δὲ λίβανον οὐ δὲ θυσίας οὔ τ ἔτι τῶν τοιούτων ᾔτησα παρὰ σοῦ ἐν τοῖς τῆς καινῆς διαθήκης νόμοις , οἷς διεταξάμην διὰ τοῦ παιδός μου , ὃν ἐξελεξάμην , ἀλλ οὐ δὲ σὺ ταῦτά μοι προσήνεγκας .
εἰ δὲ χρὴ τ ἀληθῆ λέγειν , ἕτερα ἀνθ ἑτέρων ἔπραξας ·
ἐν γὰρ ταῖς σαῖς ἁμαρτίαις προέστην σου , ἢ κατὰ τοὺς λοιποὺς ἑρμηνευτάς 0 ·
ἐν ταῖς ἁμαρτίαις σου ἐκάλεσάς με καὶ ἐν ταῖς ἀδικίαις σου .
ὁρᾷς ὅπως καὶ ἐν τοῖς προκειμένοις τῇ μὲν ἐρήμῳ καὶ τοῖς ἐν αὐτῇ θηρίοις ἀγαθῶν ἐλπίδας εὐαγγελίζεται , τὸν δὲ λαὸν τὸν ἐκ περιτομῆς ἐπ ἀσεβείαις ἐλέγχει , ὃν Ἰακὼβ καλεῖ νῦν καὶ Ἰσραήλ ·
οὕτως ἁπλῶς ξηροῖς ὀνόμασιν οὔ τε δοῦλον αὐτοῦ οὔ τε ἐκλεκτὸν εἰπών , ὅπερ ἐποίει ἐπὶ τοῦ κρείττονος τάγματος 0 .
πλὴν οὖν ἀπελέγξας τοὺς διαβεβλημένους παρορμᾷ καὶ προτρέπει αὐτοὺς ἐπιστρέφειν , συγχωρήσειν τε αὐτοῖς τὰ ἁμαρτήματα ἐπιστρέψασι .
ἐγώ εἰμι ὁ ἐξαλείφων τὰς ἁμαρτίας σου καὶ οὐ μὴ μνησθήσομαι .
σὺ δὲ μνήσθητι , ἐν οἷς γέγονας ·
καλὴ γὰρ ἡ μνήμη τῶν προτέρων ἁμαρτημάτων δι ἐξομολογήσεως ἐξαγορευομένη 0 .
διὸ ἐπιφέρει ·
λέγε σὺ πρῶτος τὰς ἁμαρτίας σου ·
τοῦτο γὰρ ποιῶν δικαιωθήσῃ , ἐπειδὴ δίκαιος ἑαυτοῦ κατήγορος ἐν πρωτολογίᾳ 0 .
ἴσθι γε μήν , ὡς ἐκ πατέρων ἁμαρτωλὸς πέφυκας , καὶ οἱ ἄρχοντές σου οἱ κατὰ καιροὺς γενόμενοι ἠσέβησαν εἰς ἐμέ .
καὶ οἱ ἄρχοντες ὑμῶν ἠνόμησαν εἰς ἐμέ , ὁ Ἀκύλας καὶ ὁ Σύμμαχος καὶ οἱ ἑρμηνεῖς σου ἐκδεδώκασιν .
καὶ οἱ ἄρχοντές σου ἐμίαναν τὰ ἅγιά μου .
τρία δὲ τάγματα ἐν τούτοις τίθησι ·
πατέρας καὶ ἑρμηνεῖς καὶ ἄρχοντας , ἄρχοντας μὲν τοὺς καθηγουμένους τοῦ ἔθνους δηλῶν , ἑρμηνεῖς δὲ τοὺς ἐξηγητὰς τῶν θείων γραφῶν , πατέρας δὲ τοὺς ἐν αὐτοῖς ἡλικίᾳ καὶ χρόνῳ παλαιοτέρους , οὓς δὴ πάντας ἠσεβηκέναι εἰπὼν αἰτίους γεγονέναι παρίστησι τῆς τοῦ Ἰακὼβ ἀπωλείας .
δι αὐτοὺς γάρ φησιν ·
ἔδωκα τοῦ ἀπολέσαι τὸν Ἰακὼβ καὶ τὸν Ἰσραὴλ εἰς ὀνειδισμόν , ἢ εἰς βλασφημίας κατὰ τοὺς λοιποὺς ἑρμηνευτάς .
πάλιν δὲ κ ἀνταῦθα Ἰακὼβ καὶ Ἰσραὴλ δίχα τινὸς προσθήκης τοὺς διαβεβλημένους ὠνόμασε , τοὺς δὲ ἑξῆς ἐπιφερομένους οὐκέτ ὁμοίως , ἀλλὰ μετὰ τῆς συνήθους προσθήκης 0 .
νῦν δὲ ἄκουσον , Ἰακὼβ παῖς μου καὶ Ἰσραήλ , ὃν ἐξελεξάμην , δι  ὧν τὸν χορὸν αὖθις τὸν ἀποστολικὸν ἀνακαλεῖται .
οἷς καὶ προσφωνεῖ λέγων ·
οὕτως λέγει κύριος ὁ θεὸς ὁ ποιήσας σε καὶ πλάσας σε ἐκ κοιλίας Ἔτι βοηθηθήσῃ , κατὰ δὲ τὸν Σύμμαχον 0 ·
ἐκ κοιλίας ἔτι βοηθῶν σοι 0 .
τί οὖν φησι πρὸς αὐτούς ·
μὴ φοβοῦ , παῖς μου Ἰακὼβ καὶ ὁ ἠγαπημένος Ἰσραήλ , ὃν ἐξελεξάμην ·
ὅτι ἐγὼ δώσω ὕδωρ ἐν δίψει τοῖς πορευομένοις ἐν ἀνύδρῳ , καὶ πῶς διασαφεῖ λέγων ·